stanford-oval/wikipedia huggingface dataset:
המוזיאון הימי הלאומי
הערות שוליים

↑  מוזיאון ימי, הארץ, 13 ביוני 1938
↑  במוזיאון הימי של חי"ל, דבר, 21 בדצמבר 1938
↑  מ. ריבלין, ארבע שנות החבל הימי לישראל, העולם, 10 באפריל 1941
↑  המוזיאון הימי ליד חי"ל, הארץ, 30 באפריל 1941
↑  משפט הנשק-בדלתים סגורות, אשתו של סירקין בקשה ממנו למסור עדותו, הארץ, 9 בספטמבר 1943
שנה לבית יורדי־ים העברי היחידי בעולם, הארץ, 20 בינואר 1944
↑  למען הימאי העברי, הַבֹּקֶר, 10 באפריל 1946
↑  נפתח מוזיאון ימי בחיפה, המשקיף, 27 בדצמבר 1946
↑  איסור לספורטאי ים יהודים להכנם לנמל חיפה, הַבֹּקֶר, 24 בפברואר 1947
↑  מוזיאון הים בחיפה נפתח מחדש, הַבֹּקֶר, 15 באפריל 1948
↑  נפתח בית יורדי הים בחיפה, חרות, 21 ביוני 1949
↑  נפתח המוזיאון הימי, הַבֹּקֶר, 11 בינואר 1952
↑  כיבוש הים צורך חיוני, דבר, 11 בינואר 1952
↑  מוזיאון ימי ייפתח בחיפה, דבר, 7 בנובמבר 1954
מוזיאון ימי בלירה אחת, הצופה, 31 בדצמבר 1954
המוזיאון הימי נפתח הערב, הצופה, 30 בדצמבר 1954
↑  תערוכת כחול ים המים באתר המוזיאון הימי הלאומי
↑  התערוכה תל נונה באתר המוזיאון הימי הלאומי
↑  תערוכת מיצב ים באתר המוזיאון הימי הלאומי
↑  תערוכת סודות גלויים באתר המוזיאון הימי הלאומי
↑  תערוכת יורדי־ים ופולחן בעת העתיקה באתר המוזאון הימי הלאומי
↑  תערוכת שתיקת הים באתר המוזיאון הימי הלאומי
↑  תערוכת כלי מאור בעת העתיקה באתר המוזיאון הימי הלאומי
↑  תערוכת אנייה - מזח - אדם באתר המוזיאון הימי הלאומי
↑  תערוכת כלי זכוכית בעת העתיקה באתר המוזיאון הימי הלאומי
↑  תערוכות אניות - דגמים ומספרים באתר המוזיאון הימי הלאומי
↑  תערוכת מסכה ודיוקן במצרים בתקופה הרומית באתר המוזיאון הימי הלאומי
↑  תערוכת צלמיות חרס בעת העתיקה באתר המוזיאון הימי הלאומי
↑  תערוכת סיפורי פסח בתחריטים ובמפות עתיקות באתר המוזיאון הימי הלאומי
↑  תערוכת דגמי אניות - אמנות היצירה באתר המוזיאון הימי הלאומי
↑  תערוכת אריגים קופטיים ממצרים בעת העתיקה באתר המוזיאון הימי הלאומי
↑  תערוכת כלי חרס מקפריסים בעת העתיקה באתר המוזיאון הימי הלאומי
↑  מטמון כלי פולחן - תל קשיש, המאה הי"ג לפנה"ס
| --- | --- |
בקרת זהויות :  NLI: 987007256734605171 
תצוגות בתוך המוזיאון
איל ניגוח ימי עשוי ברונזה שהתגלה בחוף עתלית, המוזיאון הימי הלאומי, חיפה. השתייך כנראה לארבע - או לחמש-חתרית. 204-184 לפנה"ס.
דגם של ספינת מלחמה צלבנית מהמאה ה-13. הדגם עשוי עץ
קנקן אגירה שנמשה מן הים, תקופת הברונזה המאוחרת, חלק מאוסף קנקני האגירה הימיים
מסכת שחקן מחרס המוצגת במוזיאון (מהתקופה ההלניסטית מאות 2-3 לפנה"ס, מצרים)
צלמית אשה מחרס מתוך התצוגה במוזיאון (מתקופת הברונזה התיכונה, ב-1750-1900 לפנה"ס). צלמיות מטיפוס זה מציגות אשה עירומה, עומדת לחזית, רגליה מופרדות בעזרת חריץ. צלמיות מסוג זה אופייניות לצפון סוריה בראשית האלף השני לפנה"ס.
הנרי סובל

הנרי סובל
הרב הנרי סובל (בפורטוגזית: Henry Sobel;‏ 9 בינואר 1944 – 22 בנובמבר 2019) היה רב רפורמי ברזילאי שהיה נשיאה של Congregação Israelita Paulista בסאו פאולו שבברזיל, הקהילה היהודית השנייה בגודלה באמריקה הלטינית, במשך שלושים ושבע שנים.
ביוגרפיה

סובל נולד בליסבון, פורטוגל, ובילדותו עברה משפחתו לניו יורק, בה בגר והוסמך כרב רפורמי ב-1970. עם הסמכתו קיבל סובל את הזמנתה של הקהילה היהודית הרפורמית בסאו פאולו לכהן כרב הקהילה ועבר לברזיל. במהלך שנות ה-70 וה-80 של המאה ה-20 שיחק סובל תפקיד חשוב בשמירה על זכויות אדם בברזיל שנשלטה באותה עת בידי דיקטטורה צבאית. המקרה המפורסם ביותר בו לקח חלק היה גינויו, יחד עם הקרדינל הקתולי פאולו אבאריסטו ארנס ואחרים, את רציחתו של העיתונאי ולדימיר הרצוג בידי המשטר הצבאי. סובל סירב לקבל את גרסת הצבא כי הרצוג התאבד במעצרו על ידי כך שסירב לקבור את הרצוג מחוץ לגדר בית הקברות, מעשה שעורר הדים ברחבי ברזיל. סובל היה גם שותף לפרויקט ברזיל: לעולם לא עוד, שתיעד במחתרת בין השנים 1979 ו-1985 את הפרת זכויות האדם שנעשתה בידי הדיקטטורה הצבאית. סובל היה פעיל בקידום דיאלוג בין-דתי בברזיל, היה מהבולטים שבאנשי הדת בברזיל, ובמשך כשלושים שנה הוכר כמנהיגה הלא-רשמי של הקהילה היהודית בסאו פאולו.
במרץ 2007 נעצר סובל בשל גנבת עניבות בשווי 680 דולר אמריקני מחנות בפאלם ביץ', פלורידה. לאחר שהפקיד ערבות בגובה 3,000 דולר שב סובל לסאו פאולו, הכחיש את ההאשמות שהועלו נגדו, והשעה עצמו ממשרתו בקהילה. לאחר כשבוע אושפז סובל בבית החולים היהודי אלברט איינשטיין בשל מצב נפשי רעוע. במסיבת עיתונאים שערך בבית החולים לאחר מספר ימים מסר הודעה קצרה בה טען כי איננו יכול להסביר את מעשיו או להצדיקם, וכי הוא מתנצל על הגנבה ועל עוגמת הנפש שגרם.
בשנת 2008 פרסם סובל אוטוביוגרפיה תחת הכותרת "אדם, רב" (Um Homem, Um Rabino).
סובל נפטר במיאמי, פלורידה ב-22 בנובמבר 2019 לאחר מחלה. הותיר אחריו אישה ובת.
לקריאה נוספת

Sobel, Henry. Um homem. Um rabino. Rio de Janeiro: EdiOuro, 2008
המיסיונים הפרנציסקניים בסיירה גורדה דה קרטרו

העיט כפול הראשים של ספרד ההבסבורגית בחזית מיסיון קונקה
המיסיון בטנקויול
חזית סן מיגל קונקה
השער במיסיון בטילקו
המיסיונים הפרנציסקניים בסיירה גורדה דה קרטרו (בספרדית: Misiones franciscanas de la Sierra Gorda de Querétaro) הם חמישה מבני מיסיון שנבנו על ידי המסדר הפרנציסקני באזור סיירה גורדה (אנ') במדינת קרטרו במרכז מקסיקו שהוכרזו על ידי אונסק"ו כאתרי מורשת עולמית בשנת 2003. הם מיוחסים לחוניפרו סרה (אנ') מהמסדר הפרנציסקני, שייסד גם מיסיונים חשובים באלטה קליפורניה (אנ').
חמשת המיסיונים הם: סנטיאגו דה חלפן (Santiago de Jalpan) ונואסטרה סניורה דה לה לוס דה טנקויול (Nuestra Señora de la Luz de Tancoyol) בעיירה חלפן דה סרה (אנ'), סנטה מריה דל אגואה דה לנדה (Santa María del Agua de Landa) וסן פרנסיסקו דל ואייה דה טילקו (San Francisco del Valle de Tilaco) בעיירה לנדה דה מטמורוס (אנ'), וסן מיגל קונקה (San Miguel Concá) בעיירה ארויו סקו (אנ'). חזיתות הכנסיות הללו חשובות בגלל סגנון "מסטיסו בארוק", המראה השפעה ילידית משמעותית של האינדיאנים מהקבוצה האתנית של פאמה (אנ') שבנו אותם.
האזור

סיירה גורדה (אנ') הוא אזור אקולוגי שמרכזו בשליש הצפוני של מדינת קרטרו ומשתרע עד מדינות גואנחואטו, אידלגו וסן לואיס פוטוסי. האזור נמצא על שלוחה של רכס ההרים סיירה מדרה אוריינטל (אנ') ומורכב מסדרה של שרשראות הרים שכיוונן מצפון-מערב לדרום-מזרח. בתוך קרטרו, המערכת האקולוגית נמשכת ממרכז המדינה החל בחלקים מהרשויות סן חואקין (אנ') וקדרייטה דה מונטס (אנ') ומכסה את כל שטחי הרשויות לנדה דה מטמורוס (אנ'), חלפן דה סרה (אנ'), ארויו סקו (אנ'), פניאמייר (אנ') ופינל דה אמולס (אנ'), בסך הכל שטח של 250 קילומטרים רבועים.
כל סיירה גורדה מאופיינת בשטח טרשי מאוד, הכולל קניונים והרים תלולים. הגבהים נעים בין 300 מטרים בלבד מעל גובה פני הים בקניון ריו סנטה מריה (Río Santa María) בחלפן ועד ל-3,100 מטר בסרו דה לה פינגואיקה (Cerro de la Pingüica) בשטח הרשות פינל דה אמולס. המיקרו סביבות של האזור נעות בין יערות מחטניים, יערות אלון, המצויים בעיקר בפסגות הרים, בננות ושדות קני סוכר בקניונים העמוקים יותר. בצד המזרחי יש יערות נשירים. בצד המערבי, הגובל ברמה המקסיקנית (אנ'), ישנם תנאי מדבר ומדבר למחצה, עם מגוון קקטוסים וסבך שיחים עמידים ליובש. בין מאפייניו ניתן למצוא את הפסגות הקשורות לסיירה אלטה דה אידלגו (Sierra Alta de Hidalgo), יערות האורנים של סמוראנו (Zamorano), קניון אקסטורקס (Extorax) ומורדות ואסמסונטה (Huazmazonta), העמקים בין ההרים בהם שוכנים חמשת המיסיונים וסדרת הגבעות המובילות אל לה וסטקה (אנ'). השינויים הגדולים בגובה ובכמות המשקעים יוצרים תנאים להתפתחות מגוון רחב של צמחייה וחיות בר.
הערות שוליים

↑  "Grupo Ecológico Sierra Gorda" [Sierra Gorda Ecological Group] (בספרדית). Mexico: Comisión Nacional para el Conocimiento y Uso de la Biodiversidad.
1 2 3 4 5 6 7  Velasco Mireles, Margarita (ינו'–פבר' 2006). "El mundo de la Sierra Gorda" [The World of the Sierra Gorda]. Arqueología Mexicana. 77 (בספרדית). Mexico City: Editorial Raíces S.A. de C.V. XIII: 28–37. אורכב מ-המקור ב-30 בינואר 2011. {{cite journal}}:  (עזרה)
1 2 3 4 5 6 7 8 9 10 11  Cornejo, Josué (ינו'–פבר' 2006). "La Sierra Gorda de Querétaro" [The Sierra Gorda of Querétaro]. Arqueología Mexicana. 77 (בספרדית). Mexico City: Editorial Raíces S.A. de C.V. XIII: 54–63. אורכב מ-המקור ב-30 בינואר 2011. {{cite journal}}:  (עזרה)
1 2 3 4  "Poblaciones pre Hispanicas, misiones franciscana y biodiversidad en la Sierra Gorda" [Pre Hispanic populations, Franciscan missions and biodiversity in the Sierra Gorda] (בספרדית). Mexico: INDAABIN. אורכב מ-המקור ב-23 בספטמבר 2009. {{cite web}}:  (עזרה)
1 2 3 4 5 6 7 8 9  Gonz, Eduardo. "Las misiones de la Sierra Gorda, Querétaro" [The misión of the Sierra Gorda, Querétaro] (בספרדית). Mexico City: Mexico Desconocido magazine.
↑  "Estado de Guanajuato - Xichú" [State of Guanajuato - Xichú]. Enciclopedia de los Municipios de México (בספרדית). Mexico: Instituto Nacional para el Federalismo y el Desarrollo Municipal. 2005. אורכב מ-המקור ב-18 במאי 2011. {{cite web}}:  (עזרה)
1 2  Arroyo Mosqueda, Artemio (2002). "Apuntes para la Historia Colonial de la Sierra Gorda Hidalguense" [Notes about the Colonial History of the Sierra Gorda of Hidalgo] (pdf). Revista del Centro de Investigación (בספרדית). Mexico City: Universidad La Salle. 19: 75–83. ISSN 1665-8612. ארכיון מ-24 בספטמבר 2012. {{cite journal}}:  (עזרה)
1 2 3  Édgar Rogelio Reyes (5 בדצמבר 2009). "Sierra Gorda Queretana" [Sierra Gorda of Querétano]. Milenio (בספרדית). Mexico City. אורכב מ-המקור ב-10 בדצמבר 2009. {{cite news}}:  (עזרה)
1 2 3 4  "Misiones Franciscanas en la Sierra Gorda de Querétaro" [Franciscan Mission in the Sierra Gorda of Querétaro]. El Informador (בספרדית). Guadalajara, Mexico. 14 במרץ 2010. {{cite news}}:  (עזרה)
1 2  "Querétaro - Jalpan de Serra" [Querétaro – Jalpan de Serra]. Enciclopedia de los Municipios de México (בספרדית). Mexico: Instituto Nacional para el Federalismo y el Desarrollo Municipal. 2005. אורכב מ-המקור ב-27 במרץ 2012. {{cite web}}:  (עזרה)
↑  "Circuito Misionero" [Missionary Circuit] (בספרדית). Mexico: Municipality of Jalpan de Serra. אורכב מ-המקור ב-4 בנובמבר 2011. {{cite web}}:  (עזרה)
המרכז למשאבים ביסקסואלים

| --- | --- |

 מדינה:  ארצות הברית ארצות הברית
 מטה הארגון:  בוסטון 
 נשיא:  ג'סיקה (בל) סילברמן
 תקופת הפעילות:  1985–הווה (כ־39 שנים) 
 biresource.org
 
המרכז למשאבים ביסקסואלים (באנגלית: Bisexual Resource Center; בראשי תיבות: BRC) הוא ארגון ללא כוונת רווח חינוכי שנוסד ב-1985. מטה הארגון נמצא בבוסטון שבארצות הברית. עד ל-1993, הארגון נקרא "רשת החוף המזרחית הביסקסואלית". הארגון נרשם כעמותה ב-1989.
הארגון מפרסם מדריך משאבים ביסקסואליים דו-שנתי, שבו ישנו רשימה מקיפה של ארגונים דו-מכלוליים ודו-כלולים, ספרים וסרטים, אתרי אינטרנט ומאמרים אקדמיים. המהדורה הראשונה של המדריך יצא לאור באמצע שנות ה-80 של המאה ה-20.
הערות שוליים

↑  "TIPS: Including Bisexual People in Your Advocacy". Equality Federation. 2017-02-15. נבדק ב-2017-11-03.
↑  "BiNet USA website". BiNet USA. אורכב מ-המקור ב-2019-02-07. נבדק ב-2014-06-29.
↑  Sears, James Thomas (2005). Youth, Education, and Sexualities: A-J. Greenwood Publishing Group. p. 92. ISBN 9780313327544.
↑  Ellis, Alan (2002). The Harvey Milk Institute guide to lesbian, gay, bisexual, transgender, and queer internet research. Psychology Press. pp. 57–58. ISBN 9781560233534.
↑  Garnets, Linda; Kimmel, Douglas C. (2003). Psychological perspectives on lesbian, gay, and bisexual experiences. Columbia University Press. p. 261. ISBN 9780231124126.
↑  Siker, Jeffrey S. (2007). Homosexuality and religion: an encyclopedia. Greenwood Publishing Group. p. 72. ISBN 9780313330889.
| --- | --- |
בקרת זהויות :  LCCN: no95052552  VIAF: 152743883   WorldCat (עם VIAF): 152743883 
ערך זה הוא קצרמרבנושא להט"ב ובנושא ארצות הברית. אתם מוזמנים לתרום לוויקיפדיה ו.
היוגה סוטרות של פטנג'לי

|  מידע כללי |
| --- | --- |
 מאת:  פטנג'לי 
 שפת המקור:  סנסקריט 
 נושא:  יוגה 
 
היוגה סוטרות של פטנג'לי הן 196 אימרות פילוסופיות בסנסקריט המהוות את ספר היסוד לתרגול רוב סוגי היוגה ברחבי העולם, זה למעלה מ-2000 שנה. טקסט זה נחשב לקלאסיקה של היוגה והוא תורגם ומתורגם לאורך מאות רבות על ידי פילוסופים, מורים ליוגה ואנשי רוח.
פטנג'לי היה הראשון שאסף, ערך וגיבש את האזכורים והעקרונות של אימרות היוגה לידי משנה סדורה, אף שאלה כבר הופיעו בכתבים קדומים יותר, כגון: אופנישדות (Upanishads), הודות, ובהגאוואד גיטה (Bhagavad-Gita). בעוד ההוגים האחרים שזרו את עקרונות היוגה באלים, בסאגות סבוכות, וברעיונות שאינם מקובלים בדתות מסוימות, היוגה סוטרות של פטנג'לי כתובות באופן מתומצת, מקיף ומדויק ומצטיינות בפתיחות המשתמעת מהן. היוגה סוטרות של פטנג'לי היו לטקסט רב השפעה והפכו לאחת משש אסכולות החשיבה של הפילוסופיה ההודית.
פירוש המושג "יוגה סוטרות"

סוטרה היא אמרה/פסוק/פתגם.
יוגה היא מילה הנגזרת משורש המילה הסנסקריטית: יוג', Yuj שמשמעותה להתאחד, להצטרף ומהמילה יוק, Yoke שמשמעותה לכוון, לרכז את תשומת הלב, ליישם.
הכוונה היא, לפי פטנג'לי, לאיחוד בין התודעה והנשמה. יוגה היא הגבלה של תנודות התודעה, מצב בו החושים מתכנסים פנימה ולא מופרעים על ידי גרויים חיצוניים. כאשר אין מחשבות המסיחות את התודעה והיא נהיית שלווה אנחנו מתמזגים עם המהות של עצמנו, לפי היוגה - הנשמה, וחווים מצב של שלווה נצחית הנקרא סמאדהי.
קיימות מספר דרכים להגיע למצב זה, ביניהן, הגמשת וחיזוק הגוף, שליטה בחושים ואימון האישיות, ריכוז, מדיטציה, תפילות, או השילוב בין כל דרכים אלו.
ה"יוגה סוטרות" הן אוסף של אימרות, משפטים קצרים בעלי משמעות (לעיתים חבויה), סוג של "מדריך למתרגל", שעוסקות בלימוד, חיזוק ופיתוח הגוף הגשמי וההכרה על כל היבטיה: מחשבה, תבונה, נפש ואגו, וכן בריפוי ובהתמודדות עם מכשולים חיצוניים ופנימיים, כדי להגיע למצב של סמאדהי. היוגה סוטרות נועדו לשינון וזכירה בעל-פה ובשל מורכבותן ומשמעותן החבויה הן הועברו ממורה לתלמיד וזכו לפרשנויות רבות.
זהותו של פטנג'לי

הפרשנים השונים מסכימים שפטנג'לי היה אדם שחי ופעל בטווח השנים 100 ל-500 לספירה. בנוסף ליוגה סוטרות מייחסים לו את יצירת ה-Mahābhāṣya, העוסקת בעקרונות הדקדוק של שפת הסנסקריט, וכן כתבים על רפואה הודית עתיקה - איורוודה. לא ידוע הרבה על חייו הפרטיים, אך תרומתו ליוגה ולפילוסופיה ההינדית נחשבת לפנומנלית.
חלק מהמאמינים מחשיבים אותו לאל שיווה, שלבש צורת בן אנוש כדי לעזור לבני האדם. הדימוי הנפוץ ביותר שלו, בפסלים ותחריטים עתיקים הוא של גוף אדם, עם ארבע ידיים. בזוג אחד כפות הידיים מחוברות בתנוחה הקלאסית היוגיסטית: אנג'לי מודרה. היד השלישית מחזיקה את העולם והרביעית מחזיקה ספר. נחשים יוצרים כתר מעל ראשו, ומסמלים את הקשר בין רעיונותיו (שנמצאים בראשו) ובין מסירתם לתלמידיו הרבים. אמצע גופו לובש צורת נחש, וזהו בעצם הגוף שהיוגי שואף אליו: שילוב של חוזק וגמישות. משמעות השם פטנג'לי היא נפל (PAT) לתוך ידיה (ANJALI) והוא מתקשר לסיפור במיתולוגיה ההודית על נחש בעל אלף ראשים שרצה ללמד יוגה ונפל לתוך ידיה של אישה טובה שהתפללה לבן.
סגנון כתיבה ומבנה הטקסט > סגנון

הסיפורים והפילוסופיה בהודו הקדומה נלמדו בעל פה. לכן אחד האתגרים הגדולים של הפילוסופים בזמן זה היה להעביר מקסימום מידע במינימום מילים. כדי להקל על המשננים, כל סוטרה מתחילה במילות קישור לקודמתה וכל אחת מהן מוגשת בצורה "ידידותית לזיכרון" ומכילה מילים ספורות.
האיכויות של הסוטרה הן חיסכון במילים והתנסחות בהירה הנוחה ללימוד וליישום. הסוטרה פונה לסוגים שונים של מתרגלים, מתחילים או מתקדמים. היא מציגה עמדות ללא השוואה לדעות מנוגדות, ללא ביקורת על האחרים וללא דרישה לאקסלוסיביות.
סגנון כתיבה ומבנה הטקסט > חלוקת הסוטרות

לכל סוטרה מספר, המציין את מספר הפרק ואת מספר הסוטרה באותו פרק. למשל מספר הסוטרה הראשונה בפרק הראשון הוא:1.1 הסוטרות מחולקות ל-4 פרקים/חלקים (Padas):
סגנון כתיבה ומבנה הטקסט > חלוקת הסוטרות > פרק ראשון: סמדהי - Samãdhi

הפרק כולל 51 סוטרות.
לאחר פתיח העוסק בהגדרת היוגה ניגש פטנג'לי לנושא המרכזי של הפרק שהוא פירוט על מצב הסמדהיׁ(Samadhi), מצב הכרה גבוה ושמו של השלב הסופי באימון היוגה. הסמדהי הוא האיבר השמיני באשטאנגה יוגה. בדרגה זו הגוף שליו לחלוטין. החושים מתכנסים פנימה, לא מגיבים לגירויים חיצוניים ואין מחשבות. לפי הסוטרות, במצב זה התודעה נחשבת לנקייה, ורק אז היא יכולה להתאחד עם הנשמה. לאחר מכן מתוארים מכשולים בתחום ההבנה, שיכולים להגרם #מחמשת סוגי הווריטיס ואיך לשלוט בהם על ידי תרגול ושליטה. הפרק מסתיים בפירוט תחושת החופש האינסופי שהמתרגל חווה במצב הסמדהי.
ציטוטים נבחרים מהפרק:
1.1 ועכשיו הוראת היוגה.
1.2 יוגה היא הגבלה של תנודות התודעה.
1.3 אז שרוי הרואה בצורתו שלו.
1.4 במקרים אחרים - צורות התנודות.
1.5 חמש התנודות - גורמות לכאב, ושאינן גורמות לכאב.
1.6 מחשבה נכונה, מחשבה מוטעית, דמיון, שינה וזיכרון.
סגנון כתיבה ומבנה הטקסט > חלוקת הסוטרות > פרק שני: סדהאנה, Sãdhana

הפרק כולל 55 סוטרות.
פירוש המילה סדהאנה הוא תרגול, אימון, לימוד. ואכן רוב הפרק עוסק בדרכים השונות לתרגול היוגה. מפורטות גם ההפרעות הרגשיות-מנטליות שיכולות להגרם מ#חמשת סוגי הקלישה. מאמצע עד סוף הפרק מוצג אחד הנושאים הבולטים של היוגה סוטרות: שמונת האיברים בגוף היוגה, או שמונת השלבים בתרגול היוגה תוך כדי פירוט חמישה מהם.
ציטוטים נבחרים מהפרק:
2.1 המרכיבים של קרייה יוגה הם הסתגפות (Tapas), לימוד עצמי והתמסרות לאדון כל.
2.2 מטרתה לטפח את הסמדהי, מטרתה להחליש את המכאובים.
2.3 חמשת המכאובים אי ידיעה, תחושת האני, השתוקקות, סלידה ורצון לחיות.
2.28 דרך ביצוע באברי היוגה - הטומאה נמוגה. אז זוהרת החכמה עד להכרת ההבחנה.
2.29 שמונת אברי היוגה: סייגים חיצוניים, סייגים פנימיים, תנוחות (Asana), שליטה בנשימה (Pranayama), התכנסות החושים, התרכזות, התבוננות, סמדהי.
סגנון כתיבה ומבנה הטקסט > חלוקת הסוטרות > פרק שלישי: ויבהטי, Vibhũti

הפרק כולל 56 או 55 סוטרות. פרשנים מסוימים, קרישנהמצ'ריה (Krishnamachary) בראשם משמיטים את סוטרה מספר 22 בפרק זה, בטענה שהיא מיותרת. לעומתם איינגר (Iyengar) ומלומדים נוספים מתעקשים להשאיר את הגרסה המלאה.
הפרק מתחיל בהשלמת פירוט שלושת איברי היוגה (מתוך השמונה) האחרונים, הקשים ביותר להשגה והסבר על הבידול שלהם מהאחרים. לאחר מכן מוצג הנושא המרכזי: ויבהטי (Vibhũti), פירושו המילה היא כוחות מיוחדים. הכוונה היא לכוחות והיכולות יוצאי-הדופן המופיעים אצל היוגי בעקבות האימון, ואזהרה מהתמכרות ומהיקשרות לכוחות אלו, פירות העבודה הקשה. לפי הכתוב הם יוצרים תלות ומהווים מכשול בדרך לסמדהי.
ציטוטים נבחרים מהפרק:
3.1 דהארנה היא מודעות שמיוצבת של כל מקום.
3.2 דיאנה היא המשכיות של המודעות (בנקודת תשומת הלב).
3.3 סמדהי זו המודעות בעצמה כחומר טהור (האובייקט של דיאנה) כאילו ריק זו הצורה שלה.
3.4 שלושתם ביחד זו סמיאמה (Samyama).
סגנון כתיבה ומבנה הטקסט > חלוקת הסוטרות > פרק רביעי: קיבליה, Kaivalya

הפרק כולל 34 סוטרות.
החלק הרביעי והאחרון דן בשלבים השונים של פסגת היוגה: החל בתודעה שקטה, דרך דרגות ההתמזגות שלה עם הנשמה, עד שהיא נבלעת בתוכה לחלוטין. השלב הסופי הוא התאחדות של הנשמה עם האלוהים - Iśvara, עם הנצחי. זהו מצב הקיבליה. אלו שחווים זאת משוחררים מכל היקשרות לעולם החומר ולכל דבר שהוא. הם במצב של חופש נצחי, ויש הטוענים מוות קליני.
ציטוטים נבחרים מהפרק:
4.1 כוחות על נובעים מלידה, מעשבי-מרפא, ממנטרה, מהסתגפות ומסמדהי.
4.22 כאשר תודעת-העל הבלתי משתנה ממלאת את התבנית של זו (התודעה של האדם) - (נוצרת) תחושת ההבנה של עצמך.
4.25 עבור זה הרואה את ההבדל (בין Sattva ל-Purusha), פוסקת ההתעמקות בהיותו עצמו.
4.34 עצמאות היא חזרתם של מצבי החומר למקורם, (מפני שהם כבר) נטולי מטרה עבור העצמיות, או ביסוס כוח תודעת-העל בצורתה שלה.
סגנון כתיבה ומבנה הטקסט > ציטוטים נבחרים מהסוטרות

1.2 יוגה היא הפסקת תנועות התודעה. yogaḥ cittavṛtti nirodhaḥ
1.11 הזיכרון הוא תוצאה של מיזוג מילים ומקרים אמיתיים עם התחושה האישית שנחוותה. anbhũta viṣaya asaṁpramoṣaḥ smṛtiḥ
2.46 #אסאנה היא שילוב של דריכות והתרווחות stira sukham āsanam
עקרונות המוצגים ביוגה סוטרה > אבני יסוד

מושגים בסיסיים:
אישוורה, Iśvara: אלוהים או הכח הבורא-כל. בלתי פגיע, מושלם, משוחרר מקונפליקטים, אינו יכול להזיק, יודע הכל, נצחי, המורה הראשון. פעמים רבות הוא מוזכר בהקשר של עזרה למתרגל, בביטוי: iśvara pranidhana שפירושו: מסירות, אמונה שלמה באלוהים. היחס של פטנג'לי לאמונה באל: מומלץ ביותר, אבל אין כפייה ויש גם דרך אחרת.הפרשנים והמורים המודרניים מעדיפים להתייחס יותר למסירות ולאמונה השלמה ואת האלוהים הם מתרגמים לכל דבר ספציפי שמעורר בתלמיד אמונה (בריאה, טבע, מורה, הורה וכו').
פורושה, Puṛuṣa: הנשמה, self, העצמיות, הנראה, מושג המשקף את ההתנסות של יוגים. הפורושה היא הערך העליון, היא פסיבית, חלק מהאלוהות, מהבריאה וגם תמצית ה"אני". להבדיל מהפרקריטי היא מושלמת, אינה ניתנת לשינוי אך היא קולטת מושגים.
פרקריטי, Prakṛti: ההוויה, הנראה, המציאות הקוסמית, החומרית והשכלית, כל מה שאינו הנשמה. החומר שלפי הפילוסופיה של הסמקיה, בניגוד לתפיסת הפילוסופית המערבית הקלאסית כולל לא רק את הגוף הגוף הפיזי, אלא גם את התודעה (Citta), המחשבות, הרגשות, הזיכרונות וכו'. לפרקריטי תכונות של בהירות, תנועה ויציבות והמהות שלו קיימת רק עבור הפורושה. בפריקריטי נע החומר בשלושה מצבי אנרגיה: סטווה (Sattva), ראג'אס (Rajas) וטאמאס (Tamas).
צ'יטה, Citta: התודעה, דרכה אנו קולטים ומגלים את ההוויה (Prakriti) ואת הנשמה/עצמיות (Purusha). כאשר התודעה מתבהרת ומתמקדת משתקפת הנשמה.
העיקרון הבסיסי: בכל אחד מאיתנו קיימת נשמה. היוגי שואף להתאחד עם הנשמה. התודעה היא המרכיב של האדם הקרוב ביותר לנשמה והיא זו שיכולה להתאחד איתה. אבל כשהתודעה מבולבלת ומוסתרת על ידי חוליי ופגמי הפרקריטי (מחלות הגוף והנפש ומחשבה לא בהירה) זה לא יכול להתממש. לכן, רק כשהיוגי ירפא את הפרעות הפרקריטי שבו, תתנקה התודעה ותוכל להתאחד עם הנשמה. זו הסיבה שעל המתרגל להכיר ולטפל בכל המרכיבים שלו כאדם.
לפי הפילוסופיה היוגיסטית המרכיבים הבסיסים ביותר הם: חמשת איברי החושים - Jnanendriyas: אזניים, עיניים, אף, לשון ועור; וחמשת איברי הפעולה - Karmendriya: הפה, כפות רגליים, ידיים, איברי הרבייה, הפרשות.
מעליהם נמצאת מנאס (Manas)- הנפש, Mind, החלק בתודעה שאחראי למחשבות ולרגשות מעל המנאס נמצאת התבונה, בודהי (Buddhi), האינטליגנציה הגבוהה והבהירה שבתודעה. ומעל הבודהי נמצא האני, האגו (Ahaṁkrā) ובראש נמצאת התודעה, (Citta) בשבעה מצבים אופציונליים, תלוי בבריאות כל המרכיבים האחרים שצוינו. המצב הגבוה ביותר הוא כבר מצב סמדהי.
עקרונות המוצגים ביוגה סוטרה > חמשת הקושות/מודל פנצ'מאיה

במטרה לעזור למתרגל להבין את עצמו הגדיר פטנג'לי את מרכיבי הפרקריטי של האדם בחמשה רבדים, קושות: הקושות קשורות אחת לשנייה. אם הקושה החיצונית ביותר תיפגע, היא תשפיע על הפנימית ולהפך. עיקרון הקושות הוא אחד הבולטים ביוגה סוטרות של פטנג'לי מכיוון שהן אומצו על ידי היוגה הטיפולית המודרנית ומשמשים אותה כאחד הכלים המרכזיים בטיפול. רבים מהמטפלים משתמשים גם במושג "מודל פנצ'מאיה - חמש המאיות (Pancamaya Model - The Five Mayas)".
חמש הקושות/מאיות (Kośas/Mayas). ביחס להתפתחות התודעה, והטיפול בהם לפי היוגה הטיפולית:
| שיכבה, Kośas מהחיצונית לפנימית | יסוד | מאפיין | ההתפתחות לקראת התודעה | בעיות אפשריות בשכיבה | הפתרון לפי היוגה הטיפולית |
| --- | --- | --- | --- | --- | --- |
| אנטומית, Annamaya | אדמה | ריח | שלד, שרירים עור וכו' ואברי הפעולה: זרועות, רגליים, פה, רבייה, הפרשות | כאבי גב, יציבה עקומה, עצמות חלשות/שבורות | תזונה נכונה, עיסוי בשמנים איורווודים, הליכה, תרגול תנוחות יוגיסטיות ומנוחה. |
| פיזיולוגית, Pranayama | מים | טעם | איברים פנימיים ונשימה. | בעיות שונות בעיכול, מחלות נשימה כגון אסתמה, מחלות באיברים הפנימיים ובדם | עשבי מרפא, תזונה נכונה, עיסוי בשמנים איורווודים, הליכה, ניקוי פנים האף עם מים, תרגילי נשימה ותרגול תנוחות יוגיסטיות בזרימה. |
| נפשית - מנטלית, Manomaya | אש | צורה | הבנה, ריח, טעם, מגע, ראייה וצליל. | בעיות בזיכרון, דיסלקסיה, חרדה, דיכאון, אלצהיימר, הזיות | טיפוח יחסים המזינים את המתרגל, הרחבת השכלה, שינון מנטרות ו/או תפילות תרגול תנוחות יוגה במקביל עם שינון תפילות. |
| תבונתית, Vijnanamaya | אויר | מגע | הבנה שמתורגמת להבחנה וידיעה | הפרעות-אישיות שונות, ADD,ADHD, התמכרויות | טיפול פסיכולוגי, טיפול קוגניטיבי-התנהגותי, הדמיה יצירתית, מדיטציה, היפנוזה, יוגה נידרה (סוג של היפנוט-עצמי). |
| רוחנית - יצירתית, Anandamaya | אתר | צליל | התודעה של האינדיבידואל | דיכאון, חסר סבלנות, כעס, חרדה, ציניות, אדישות, פסימיות וכו' | #תרגול שמונה השלבים של היוגה, עיסוק באמנות, שינון תפילות, יחסים מזינים. |
עקרונות המוצגים ביוגה סוטרה > ההפרעות בדרך להשקטת התודעה

לפי פילוסופיית הסוטרות, רק מעטים נולדים כבעלי תודעה נקיה. רב בני האנוש, צריכים להתאמן כדי לנקות את התודעה ולוקים בסוגי חולאים וחולשות של הגוף והנפש המפריעים להם לעשות זאת. לכן, כנראה, תיאור המכשולים תופס חלק ניכר מהסוטרות.
תמצית המכשולים השונים כפי שמוזכרים לאורך הפרקים השונים:
חמשת הוריטיס (The five Vṛttis), חמשת המצבים של תנודות התודעה: ידע נכון, ידע לא נכון, דמיון שינה וזיכרון. הוריטיס יכולים להפריע בעיקר בתחום ההבנה ולגרום לבלבול.
חמש הקלישות, (The five kleśas), חמשת המצבים של חולשות באופי: בורות, אגו, היקשרות, שנאה, קינאה. יכולים לגרום להפרעות בעיקר בתחום הרגשי.
שלוש הגונות (Gunas) - ההוויה נעה בין שלושה מצבים של החומר, שלושה מצבי אנרגיה. שלוש הגונות נמצאות בכל דבר שבטבע כולל האדם:
ראג'אס, Rajas - תנועה, אקטיביות, שינוי, תשוקה, התלהבות, יצירתיות, אי-שקט, כעס, אי-סדר.
טאמאס, Tamas - יציבות, פסיביות, חסר תנועה, איפוק, כבדות, כהות, עצלות, לכלוך, אדישות.
סטווה, Satvva - איזון, הארה, טוהר, לובן, קלילות, ניקיון, שקט נפשי .
תשע מחלות שכיחות של הגוף והנפש: מחלה בגוף, עצלות של הגוף, ספקנות, גאווה, בטלנות, שביעות רצון יתרה, לחיות באשליות, חוסר התמדה, חוסר יכולת לתחזק הישגים הנובעת מגאוותנות או קיפאון בתרגול.
ארבע הפרעות נוספות: צער, יאוש, רעד בגוף, הפרעות בנשימה.
פטנג'לי לא חוסך בתיאור חולשותיו של האדם, אך לצד זה גם משכיל לפרט דרכים שונות לטיפול.
הוראות הפעלה

לאורך כל הסוטרות מוזכר שבכל אחד טמונה היכולת להשיג את מטרת היוגה. הדרכים אולי שונות בין אדם אחד לשני ולכל אינדיבידואל מתאים שביל אחר:
הוראות הפעלה > הדרכים המוזכרות בקצרה

יש מעטים הנולדים כ"נשמות מפותחות" כשהם מסוגלים להגיע לפסגה ללא כל תרגול או הכנה.
מסירות ואמונה שלמה באל.
על ידי חוויה רוחנית כתוצאה משימוש בעשבים (הכוונה לפטריות ועשבי הזיה).
שינון מנטרה עם שם האלוהים או משהו הנערץ עלינו ובליבנו.